b'\n_START_ARTICLE_\n9,3 \xc3\x97 62 mm\n_START_SECTION_\nBakgrunn\n_START_PARAGRAPH_\n9,3 \xc3\x97 62 ble utviklet for \xc3\xa5 passe i Gewehr 98-mekanismen, derfor blir den ofte feilaktig omtalt som 9,3x62 \xc2\xabMauser\xc2\xbb. Den korrekte betegnelsen er kun 9,3x62. Afrikanske jegere og nybyggere valgte ofte milit\xc3\xa6re v\xc3\xa5pen p.g.a. driftssikkerhet og lav pris, men myndighetene forb\xc3\xb8d ofte sivile \xc3\xa5 bruke milit\xc3\xa6re kalibre. 9,3 \xc3\x97 62 har aldri v\xc3\xa6rt noe milit\xc3\xa6rt kaliber og hadde derfor ikke dette problemet. I dag leveres mange forskjellige rifler i 9,3x62.\n_START_SECTION_\nAmmunisjon\n_START_PARAGRAPH_\nStandardladningen i 9,3 \xc3\x97 62 var en 18,5\xc2\xa0g (286 grains) kule med en utgangshastighet rundt 655\xc2\xa0m/s (2\xc2\xa0150 fps). Etter 1. verdenskrig ble ladningene \xc3\xb8kt, slik at hastigheten ble rundt 730 m/s (2\xc2\xa0400 fps), og det kom ogs\xc3\xa5 lettere kuler. Fabrikkammunisjon er n\xc3\xa5 tilgjengelig fra Norma, Lapua og RWS.\n_START_SECTION_\nBruk\n_START_PARAGRAPH_\n9,3 \xc3\x97 62 er popul\xc3\xa6r i Europa, og s\xc3\xa6rlig i Skandinavia. Den blir ansett som en ideell patron for elg og bj\xc3\xb8rn. Det samme gjelder for dyr av tilsvarende st\xc3\xb8rrelser p\xc3\xa5 andre kontinenter.'